หุ้นสหรัฐปิดลบแรง
ตลาดหุ้นสหรัฐดิ่งลงอย่างแรง เหตุราคาน้ำมันและทองคำที่ทรุดลง ขณะที่ราคาน้ำมันดิ่งรวดเดียว 10 ดอลลาร์
6 พ.ค. 2554

ตลาดหุ้นสหรัฐดิ่งลงอย่างแรง เหตุราคาน้ำมันและทองคำที่ทรุดลง ขณะที่ราคาน้ำมันดิ่งรวดเดียว 10 ดอลลาร์
ตลาดหุ้นสหรัฐฯก็ดิ่งลงแรงวานนี้(5พ.ค.) เหตุราคาน้ำมันและทองคำที่ทรุดลง ฉุดหุ้นกลุ่มพลังงานและสินค้าโภคภัณฑ์ปิดลบอย่างหนัก       ดัชนีหุ้นดาวโจนส์ ลดลง 139.41 จุด (1.10 เปอร์เซ็นต์) ปิดที่ 12,584.17 จุด แนสแดค ลดลง 13.51 จุด (0.48 เปอร์เซ็นต์) ปิดที่ 2,814.72 จุด เอสแอนด์พี ลดลง 12.22 จุด (0.91 เปอร์เซ็นต์) ปิดที่ 1,335.10 จุด  ขณะที่ราคาน้ำมันดิ่งรวดเดียว 10 ดอลลาร์ จากดอลลาร์ที่แข็งค่าและข้อมูลภาคแรงงานอันน่าผิดหวังของสหรัฐฯ ชาติผู้บริโภครายใหญ่ของโลก        สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 9.44 ดอลลาร์(8.6เปอร์เซ็นต์) ปิดที่ 99.80 ดอลลาร์ต่อบาร์เรล ขณะที่เบรนท์ทะเลเหนือลอนดอน งวดส่งมอบเดือนเดียวกัน ก็ลดลงถึง 10.39 ดอลลาร์ ปิดที่ 110.80 ดอลลาร์ต่อบาร์เรล